படை நெடுங் கண்ணார் ஆடும் பண்ணைகள் பலவும் கண்டார். 17 பங்கயம், குவளை, ஆம்பல், படர் கொடி வள்ளை, நீலம், செங் கிடை, தரங்கம், கெண்டை, சினை வரால், இனைய தேம்ப; தங்கள் வேறு உவமை இல்லா அவயவம் தழுவி, சாலும் மங்கையர் விரும்பி ஆடும் வாவிகள் பலவும் கண்டார். 18 இயங்கு உறு புலன்கள் அங்கும் இங்கும் கொண்டு ஏக ஏகி, மயங்குபு திரிந்து நின்று மறுகுறும் உணர்வு இது என்ன, புயங்களில் கலவைச் சாந்தும், புணர் முலைச் சுவடும் நீங்கா,